آوروپا بیرلیگی کمیسیونون صدر معاوینی ولادیس دومبرووسکیس بیت کوین-ین حقیقی پول اولمادیغینی دئدی.
آوروپا بیرلیگی کمیسیونون صدر معاوینی ولادیس دومبرووسکیس بلژیک پایتاختی بروکسل-ده کئچیردیگی مطبوعات کنفرانسیندا بیت کوین و سانال پول‌لارلا علاقه‌دار سون هفته باش وئرن‌لرین دقتینی چکدیگینی بیل‌دیره‌رک: " آوروپا بیرلیگی کمیسیونو بیت کوین و دیگر سانل پول واحیدی ایله علاقه‌دار پروسئس‌لری یاخین‌دان ایزلییر" دئیه دانیشدی.
بیت کوین و باشقا سانال پول‌لارین یاتیریمجی و توکه تیجیلر اوچون جدی ریسک‌لر داشیدیغینی قئید ائدن دومبرووسکیس:" بون‌لاردا جدی قیمت دالغالانما‌لاری، یاتیریم‌لارین تامامیله ایتیریلمه‌سی، فرق‌لی عملیات و تهلوکه‌سیزلیک ضعیفلمه‌لری سببین‌دن بازار مانیپولاسیونونا آچیق اولما‌لاری کیمی ریسک‌لر و چاتیشمازلیق‌لار موشاهیده اولونور" ایفاده‌لرینی ایشلتدی.
بیت کوین-ین قیمتی‌نین هر هانسی اؤلکه، و یا تشکیلات طرفین‌دن معین اولونمادیغینی سؤیله‌ین دومبرووسکیس: "یاتیریمجیلار بون‌لارین قیمتی‌نین هر آن دوشه بیله جگینی بیلمه‌لی‌دیر، بیت کوین حقیقی پول واهیدی دئییل‌دیر" دئدی.
